समाचारों के अनुसार एटीएस ने छापा मारकर तीन ऐसे लोगों को गिरफ्तार किया जो हिन्दू संगठन से जुड़े हुए हैं। इन लोगों के पास से बड़े पैमाने पर विस्फोटक सामग्री भी बरामद हुई है। इनमें से कुछ बम, जिलेटिन स्टिक आदि भी पाए गए। गिरफ्तारी के बाद एटीएस ने यह भी बताया कि ये लोग अनेक स्थानों पर आतंकी हमले करने की तैयारी कर रहे थे। जो लोग गिरफ्तार किए गए उनमें 40 वर्षीय वैभव राऊत भी शामिल है। वह हिन्दू गौरक्षा समिति का सदस्य है। इसके सनातन संस्था से भी संबंध हैं। इस बात के भी स्पष्ट संकेत मिल चुके हैं कि सनातन संस्था से जुड़े ये लोग नरेन्द्र दाभोलकर, गोविंद पंसारे, एमएम कलबुर्गी और पत्रकार गौरी लंकेश की हत्या के षड़यंत्र में भी शामिल हैं।